**AGENȚIA PENTRU PROTECȚIA MEDIULUI HUNEDOARA**

Nr. 1853/10.04.2024

Către ,

**ASOCIAŢIA COMPOSESORALĂ SAT POPEŞTI**

Spre ştiinţă

SC LARIX SILVA PROIECT SRL

Ca urmare a notificării adresate de **ASOCIAŢIA COMPOSESORALĂ SAT POPEŞTI** depuse şi înregistrate la Agenţia pentru Protecţia Mediului Hunedoara cu nr.1853/28.02.2024, cu privire la emiterea avizului de mediu, în baza Hotărârii Guvernului nr.1534/2022 pentru modificarea HG 43/2020 privind organizarea şi funcţionarea Ministerului Mediului, Apelor şi Pădurilor şi a 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia precum, a H.G. nr. 1076/2004 privind stabilirea procedurii de realizare a evaluării de mediu pentru planuri şi programe, a HG 236/2023 pentru aprobarea metodologiei de derulare a procedurii de evaluare de mediu pentru amenajamentele silvice ca urmare a consultărilor desfăşurate în cadrul şedinţei Comitetului Special constituit la nivelul jud. Hunedoara, din data de 26.03.2024- etapa de încadrare şi a completărilor depuse la documentaţie , APM Hunedoara decide că:

Planul ,,**AMENAJAMENTUL FONDULUI FORESTIER PROPRIETATE PRIVATĂ APARŢINÂND ASOCIAŢIEI COMPOSESORALE SAT POPEŞTI , JUDEŢUL HUNEDOARA** ‘’, se va supune procedurii de adoptare fără aviz de mediu.

Motivele care au stat la baza luării acestei decizii au fost următoarele:

Zona studiată în cadrul planului menţionat nu intră sub incidenţa art. 28 din OUG 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu

modificările şi completările ulterioare. PP nu este situat în arie naturală protejată fiind poziţionat la o distanţă de aproximativ 3,5 km de ROSCI 0136 Pădurea Bejan.

În urma parcurgerii etapei de încadrare, s-a decis că planul nu necesită realizarea evaluării adecvate .

În conformitate cu art. 6 alin.2 din HG 236/2023, luând în considerare criteriile pentru etapa de încadrare în procedura de evaluare adecvată pentru amenajamentele silvice (Anexa 1), planul nu este susceptibil de a afecta integritatea ROSCI 0136 Pădurea Bejan care se află la o distanţă de aproximativ 3,5 km de amplasamentul amenajamentului și are un impact nesemnificativ asupra speciilor și habitatelor pentru conservarea cărora a fost aceasta declarată.

Până la luarea prezentei decizii, publicul nu a depus comentarii.

Informarea şi participarea publicului în procedură s-a realizat astfel:

-Anunţurile privind depunerea solicitării de obţinere a avizului de mediu şi de declanşare a etapei de încadrare a planului conform H.G. nr. 1076/2004 şi HG 236/2023 art.7, alin.1 pentru aprobarea metodologiei de derulare a procedurii de evaluare de mediu pentru amenajamentele silvice au apărut în datele de 29.02.2024 şi 04.03.2024 în ,, ZiaruL Hunedoreanului ‘’

-Conform H.G. nr.1076/2004, art. 29(4), şi HG 236/2023 art.11 alin.1, ASOCIAŢIA COMPOSESORALĂ SAT POPEŞTI în calitate de titular, are obligaţia de a aduce decizia de încadrare la cunoştinţa publicului.

Anexăm conţinutul anunţului public.

**Conţinutul anunţului public:**

,, **ASOCIAŢIA COMPOSESORALĂ SAT POPEŞTI** titulară a planului ,, **AMENAJAMENTUL FONDULUI FORESTIER PROPRIETATE PRIVATĂ APARŢINÂND ASOCIAŢIEI COMPOSESORALE SAT POPEŞTI , JUDEŢUL HUNEDOARA** ‘’, din UAT Cârjiţi , jud. Hunedoara aduce la cunoştinţa publicului că decizia etapei de încadrare, din procedura de reglementare conform H.G. nr. 1076/2004 şi HG 236/2023 este cea de adoptare a planului fără aviz de mediu.

Propunerile de reconsiderare ale deciziei se vor transmite în scris, în termen de 10 zile calendaristice, la sediul APM Hunedoara,str. Aurel Vlaicu, nr.25. ”

Titularul va prezenta la sediul APM Hunedoara dovada publicării anunţului, imediat după apariţia acestuia.

DIRECTOR EXECUTIV , ŞEF SERVICIU

Viorica Georgeta BARABAŞ Avize, Acorduri, Autorizaţii

Lucia Doina COSTINAŞ

ÎNTOCMIT

Anca VOICA POP